**Inženjerska komora Crne Gore,** koju zastupa predsjednik Srđan Laković, dipl.inž.el. (u daljem tekstu: Inženjerska komora), i

**Građevinski fakultet Univerziteta Crne Gore,** kojeg zastupa dekanica prof. dr Marina Rakočević, dipl.inž.građ. (u daljem tekstu: Fakultet), zaključuju

**SPORAZUM O SARADNJI**

na ostvarivanju zajedničkih interesa koji proističu iz

osnovnih djelatnosti potpisnika ovog Sporazuma

**Član 1**

Predmet ovog Sporazuma je uspostavljanje saradnje, s punim međusobnim uvažavanjem i razumijevanjem potrebe za dugoročnom, ciljanom i efikasnom profesionalnom i stručnom saradnjom.

**Član 2**

Inženjerska komora i Fakultet, kroz prenos znanja, iskustva i najbolje prakse, nastojeće da doprinesu rješavanju pitanja od značaja za njihov rad.

**Član 3**

Cilj potpisivanja ovog Sporazuma o saradnji je:

* promovisanje struke građevinskih inženjera Crne Gore;
* međusobna razmjena znanja i iskustva u oblasti građevinarstva kao djelatnosti, biznisa (kompanija) opreme, radno-pravnih obaveza inženjera, itd.;
* zajedničko organizovanje raznih vidova stručnih skupova, konferencija, seminara, radionica, okruglih stolova i slično;
* saradnja u izdavanju stručnih publikacija, časopisa (Pogled) u vezi građevinarstva;
* saradnja kod prevoda standarda i ostalih propisa EU, kodeksa etike i drugih neophodnih priručnika iz oblasti građevinarstva;
* uspostavljanje saradnje u oblasti sprovođenja edukativnog ciklusa građevinskih inženjera Crne Gore kroz razmjenu predavača potpisnika ovog Sporazuma;
* aktivna promocija saradnje i međusobno informisanje o istoj;
* međusobna promocija web sajta potpisnika ovog sporazuma, postavljanjem loga druge strane na svojim internet prezentacijama.

**Član 4**

Potpisnici Sporazuma će u roku od 15 dana od dana njegovog potpisivanja imenovati kontakt osobe koje će, u okviru svoje institucije, pratiti sprovođenje mjera i aktivnosti predviđenih ovim Sporazumom.

**Član 5**

Inženjerska komora i Fakultet su saglasni da će djelovati na društveno odgovoran način u cilju realizacije ovog Sporazuma.

Sporazum ne ograničava strane potpisnice da u ovoj oblasti sarađuju sa drugim institucijama ili ustanovama.

**Član 6**

Inženjerska komora će redovno razmjenjivati informacije u vezi sa sprovođenjem ovog Sporazuma, u cilju unapređenja aktivnosti koje se tiču zajedničke saradnje.

**Član 7**

Ovaj Sporazum sačinjen je u četiri (4) istovjetna primjerka, od kojih svaka strana zadržava po dva (2) primjerka.

 Građevinski fakultet UCG Inženjerska komora Crne Gore

 Dekanica Predsjednik

Prof. dr Marina Rakočević, dipl.inž.građ. Srđan Laković, dipl.inž.el.